Diari Oficial de la Generalitat Valenciana


Sumari del DOGV 9965, del 25-10-2024 (2024/11197)

RESOLUCIÓ de 23 d’octubre de 2024, de la Direcció General de Justícia i Autogovern, per la qual es disposa la publicació de la llista definitiva de la borsa extraordinària del cos de metges i metgesses forenses, convocada per la Resolució de 24 de maig de 2024.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9965

Data del DOGV
:   25-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11111

CVE
:   XFSA-G-0650-11083

Data del document
:   23-10-2024

Organisme emissor
:   Conselleria de Justícia i Interior

Tipus de document
:   Resolució

Per la Resolució de la Direcció General de Justícia de data 24 de maig de 2024 i en aplicació de l'Orde 3/2020, de 7 de febrer, de la Conselleria de Justícia, Interior i Administració Pública, es va publicar la convocatòria pública per a la constitució de borses extraordinàries de treball per a la provisió temporal de llocs dels cossos de metges i metgesses forenses, de gestió processal i administrativa, de tramitació processal i administrativa i d'auxili judicial de l'Administració de justícia a la Comunitat Valenciana.

Vista la situació de la borsa de metges i metgesses forenses, i davant la necessitat de cobrir temporalment els llocs vacants, i altres situacions administratives dels titulars, s'ha procedit a baremar en primer lloc les instàncies presentades per al cos de metges i metgesses forenses, per ser una quantitat menor de candidats i la urgència en la seua posada en marxa.

En compliment del que es disposa en la base novena de l'esmentada convocatòria, per la Resolució d'esta direcció general de data 13 de setembre de 2024, es van publicar les llistes provisionals de la borsa de treball del cos de metges i metgesses forenses, comprovada l'autobaremació per la Direcció General, i es va procedir a la seua exposició en els llocs indicats en esta base, i es va obrir el corresponent termini perquè les persones interessades pogueren reclamar sobre qualsevol de les dades contingudes en les llistes provisionals.

Així mateix, la base novena punt 2 de la convocatòria establix que una vegada resoltes les reclamacions, es procedirà a la publicació de les llistes definitives, seguint el mateix procediment que per a la resolució provisional, i es publicarà esta resolució, a més, en el *Diari Oficial de la Generalitat Valenciana*.

En conseqüència,

RESOLC

*Primer*

Aprovar i publicar la llista definitiva de la borsa de metges i metgesses forenses, accés general i diversitat funcional, que s’indica en l'annex I, en la seu electrònica, en la pàgina web de la Conselleria de Justícia i Interior i en el *Diari Oficial de la Generalitat Valenciana*.

*Segon*

Modificar la puntuació definitiva de les persones aspirants a les quals s'ha estimat les al·legacions, així com confirmar la puntuació obtinguda en la llista provisional de les persones les al·legacions de les quals s'han desestimat.

*Tercer*

Declarar constituïda la borsa de treball extraordinària per a la provisió temporal dels llocs del cos de metges i metgesses forenses de l'Administració de Justícia a la Comunitat Valenciana, l'entrada en funcionament de la qual serà l'endemà de la seua publicació en el *Diari Oficial de la Generalitat Valenciana*.

Contra esta resolució, que posa fi a la via administrativa, podrà interposar-se un recurs contenciós administratiu davant els jutjats contenciosos administratius de la ciutat de València, o davant d’aquells que estiguen en la circumscripció on el demandant tinga el seu domicili, en un termini de dos mesos comptats des de l'endemà de la seua notificació o publicació, d’acord amb el que es disposa en els articles 8.2, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de la interposició d’un recurs potestatiu de reposició davant d’esta Direcció General de Justícia i Autogovern, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.

  

València, 23 d'octubre de 2024

María José Adalid Hinarejos

Directora general de Justícia i Autogovern

Esta disposició conté annexos. Consulteu-ne la versió en PDF.